Babelscape/SREDFM huggingface dataset:
529 Πρετζιόσα

Η 529 Πρετζιόσα (Preziosa) είναι ένας αστεροειδής του Ηλιακού μας συτήματος. Ανακαλύφθηκε στις 20 Μαρτίου του 1904 από τον Γερμανό αστρονόμο Μαξ Βολφ και πήρε την προσωρινή ονομασία "1904 NT". Ανακαλύφθηκε ταυτόχρονα με άλλους δύο αστεροειδείς, την 527 Ευρυάνθη και την 528 Ρέζια. Η μέση απόστασή του από τον Ήλιο είναι 3 ΑΜ.
530 Τουραντότ

Ο 530 Τουραντότ (Turandot) είναι ένας αστεροειδής του Ηλιακού μας συστήματος. Ανακαλύφθηκε στις 11 Απριλίου του 1904 από τον Γερμανό αστρονόμο Μαξ Βολφ και πήρε την προσωρινή ονομασία "1904 NV". Ο ημιάξονας της τροχιάς του είναι 3,183 ΑΜ, από τον Ήλιο.
Ruby on Rails

Το Ruby on Rails, συχνά Rails ή RoR, είναι ένα πλαίσιο ανάπτυξης λογισμικού Ιστού ανοιχτού κώδικα για τη γλώσσα προγραμματισμού Ruby. Προορίζεται για χρήση σε συνδυασμό με ευέλικτες μεθοδολογίες ανάπτυξης (agile development methodologies), οι οποίες χρησιμοποιούνται από τους προγραμματιστές Ιστού για ταχεία ανάπτυξη λογισμικού (rapid application development).
Αρχαία Κασσώπη

μικρογραφία|300x300εσ|Κασσώπη, η θέα από το Ωδείο-Βουλευτήριο
right|thumb|300px|Η αρχαία Κασσώπη από μακριά
right|thumb|300px|Αρχαία Κασσώπη,Πανόραμα
thumb|right|300px|Τα πολυγωνικά τείχη της Κασσώπης
thumb|right|300px|Η Βόρεια Στοά
thumb|right|300px|Το Μικρό θέατρο, Ωδείον της Κασσώπης
thumb|right|300px|Ο συλλημένος Μακεδονικός τάφος της Κασσώπης
thumb|right|300px|Το Πρυτανείον

Στους λόφους του σημερινού χωριού Καμαρίνα του Δήμου Ζαλόγγου Πρέβεζας (Νόμος "Καποδίστριας", σήμερα με το Νόμο "Καλλικράτης", είναι Δήμος Πρέβεζας), υπάρχουν τα ερείπια της αρχαίας πόλης Κασσώπης, η οποία ιδρύθηκε από τους Κασσωπαίους, ένα Ηπειρωτικό φύλο, κλάδο των Θεσπρωτών και πιθανώς αργότερα εποικίσθηκε και από εποίκους Ηλείους και Αρκάδες. H ίδρυση της πόλης ήταν το αποτέλεσμα ενός συνοικισμού των διάσπαρτων οικισμών της περιοχής. Μια άποψη λέει ότι η πόλη κτίσθηκε από γηγενείς Ηπειρώτες Θεσπρωτούς με σκοπό να προστατευθεί η εύφορη κοιλάδα – πεδιάδα του δυτικού τμήματος του Νομού Πρέβεζας από τις βλέψεις των Ηλείων εποίκων. Κάποια πρώιμα ευρήματα υποδεικνύουν ότι πιθανόν στη θέση της πόλης να προϋπήρχε κάποιος μικρότερος οικισμός. Ο καθηγητής αρχαιολογίας Σωτήριος Δάκαρης διεξήγαγε ανασκαφές στην Κασσώπη για λογαριασμό της Αρχαιολογικής Εταιρείας στο διάστημα 1952-1955, αργότερα δε οι ανασκαφές συνεχίστηκαν από το 1977-78 έως το 1983, με τη συνεργασία του Πανεπιστημίου Ιωαννίνων με το Γερμανικό Αρχαιολογικό Ινστιτούτο του Βερολίνου , αργότερα δε έγινε έκδοση τόμου των ερευνών στο Μόναχο .
Κυβέρνηση Επαμεινώνδα Δεληγεώργη 1870

Η Κυβέρνηση Επαμεινώνδα Δεληγεώργη 1870 (Ιούλιος 1870 – Δεκέμβριος 1870) διορίστηκε από τον βασιλιά μετά την παραίτηση της κυβέρνησης Ζαΐμη. Ο Γεώργιος, παρακάμπτοντας τους αρχηγούς των μεγαλύτερων παρατάξεων Βούλγαρη και Κουμουνδούρο, διόρισε και ενώ η Βουλή είχε διακόψει τις εργασίες της εν όψει του καλοκαιριού, τον Επαμεινώνδα Δεληγεώργη. Ο Δεληγεώργης, ξέροντας ότι με την Βουλή ενεργή, δεν θα μπορούσε να πάρει ψήφο εμπιστοσύνης, ζήτησε και πήρε από τον βασιλιά, την αναστολή των εργασιών του Κοινουβουλίου, μέχρι τον Δεκέμβριο του 1870. Λίγες μέρες πριν ανοίξει και πάλι η Βουλή για την β' σύνοδο, η κυβέρνηση παραιτήθηκε. 
Ο συνταγματολόγος Ανδρέας Δημητρόπουλος εξηγεί τον αντικοινοβουλευτικό χαρακτήρα της κυβέρνησης αυτής ως ακολούθως: «...Η σχετικά πρόσφατη καθιέρωση της αρχής της κοινοβουλευτικής διατήρησης είχε οπωσδήποτε "κενά", τα οποία επέτρεπαν την σε ορισμένα χρονικά πλαίσια "προσωρινή" διατήρηση κυβερνήσεων και από τη μειοψηφία. Η αρχή της κοινοβουλευτικής διατήρησης εφαρμόζεται χωρίς παρεκκλίσεις και
εφόσον λειτουργεί η βουλή. Η εμπιστοσύνη της βουλής πρέπει οπωσδήποτε να υπάρχει, εφόσον η ίδια βρίσκεται σε λειτουργία, οπότε ενεργοποιείται και η υποχρέωση εμφάνισης της κυβέρνησης στο κοινοβούλιο. Όταν όμως η βουλή αργεί και διορίζεται νέα κυβέρνηση στο διάστημα της απουσίας της, "δικαιούται" τυπικά έστω, να ελπίζει ή να πιστεύει ότι έχει την εμπιστοσύνη της βουλής.»
Κυβέρνηση Θρασύβουλου Ζαΐμη 1869

Η Κυβέρνηση Θρασύβουλου Ζαΐμη 1869 (Υπουργείον Ζαΐμη) (Ιανουάριος 1869 – Ιούλιος 1870) αντικατέστησε την «Κυβέρνηση Βούλγαρη», μετά την παραίτηση της, και σύμφωνα με την απόφαση του βασιλιά, ανέλαβε να οδηγήσει τη χώρα σε νέες εκλογές. 
Ο Βασιλιάς, ανέλαβε -μετά την παραίτηση του Δημητρίου Βούλγαρη- να σχηματίσει νέα κυβέρνηση και για αυτό τον σκοπό κάλεσε πρώτα τους αρχηγούς των μειοψηφικών παρατάξεων της Βουλής, Δεληγιώργη και Ζαΐμη. Ο Δεληγιώργης αρνήθηκε την εντολή ενώ ο Ζαΐμης έθεσε όρους για να την αποδεχτεί. Ο Γεώργιος τότε κάλεσε (σε ένα πρώιμο είδος διερευνητικών εντολών), τον Σπυρίδωνα Βαλαωρίτη, και τον Αριστείδη Μωραϊτίνη. Όμως ούτε ο πρώτος ούτε ο δεύτερος κατάφεραν να σχηματίσουν κυβέρνηση και έτσι ο βασιλιάς επανήλθε στον Ζαΐμη. Ο Ζαΐμης με 25 μόνο βουλευτές να τον ακολουθούν κατάφερε να σχηματίσει κυβέρνηση και να οδηγήσει την χώρα σε εκλογές. Έτσι, η Βουλή διαλύθηκε στις 17 Μαρτίου 1869 και οι εκλογές προκηρύχθηκαν να γίνουν από τις 16 έως τις 19 Μαΐου 
Όταν η Βουλή άνοιξε και πάλι, στις 5 Ιουνίου του 1869 με την α' σύνοδο της Γ' κοινοβουλευτικής περιόδου, η κυβέρνηση Ζαΐμη είχε πλέον την πλειοψηφία των βουλευτών (90 από τις 186 έδρες ) και μπόρεσε να κυβερνήσει απρόσκοπτα μέχρι την Άνοιξη του 1870.
Από τις πρώτες ενέργειες της νέας κυβέρνησης ήταν να δεχτεί το Πρωτόκολλο της Συνδιάσκεψης των Παρισίων για το Κρητικό ζήτημα, που η προηγούμενη κυβέρνηση είχε αρνηθεί να υπογράψει. Η κυβέρνηση Ζαΐμη δέχτηκε σφοδρότατη κριτική για αυτήν την απόφαση, καθ' όσον το Πρωτόκολλο περιείχε ιδιαίτερα δυσμενείς έως και ατιμωτικούς όρους για την Ελλάδα και την συμπεριφορά της απέναντι στον αγώνα των Κρητικών, ωστόσο οι διπλωματικές σχέσεις μεταξύ Ελλάδος και Τουρκίας αποκαταστάθηκαν, ενώ ο κίνδυνος ένοπλης σύρραξης μεταξύ των δυο κρατών, απομακρύνθηκε.
Το περιστατικό της απαγωγής με σκοπό τα λύτρα, που συνέβη έξω από το Πικέρμι στις 30 Μαρτίου 1870 και που στην ιστορία έχει μείνει γνωστό ως η σφαγή στο Δήλεσι, και η κατακραυγή που ακολούθησε του περιστατικού τόσο στην Ελλάδα, όσο και στο εξωτερικό, οδήγησαν την κυβέρνηση σε παραίτηση.
Μάχη της Αδριανούπολης

Η Μάχη της Αδριανούπολης (9 Αυγούστου 378) διεξήχθη μεταξύ ενός ρωμαϊκού στρατού, υπό την ηγεσία του Ρωμαίου αυτοκράτορα Ουάλη, και Γότθων επαναστατών (και σε μεγάλο βαθμό μη Γότθων Αλανών και διαφόρων τοπικών επαναστατών) με επικεφαλής τον Φριτίγερνο. Η μάχη διεξήχθη κοντά στην Αδριανούπολη της Θράκης, κατά τους Γοτθικούς πολέμους.
Ανρί Καγιό

Ο Ανρί Καγιό (γαλλικά: Henri Callot) ήταν Γάλλος οπλομάχος δεύτερος ολυμπιονίκης στους αγώνες του 1896 στην Αθήνα.

Στους αγώνες που έγιναν στο Ζάππειο μέγαρο ο Γκαλό ήταν δεύτερος ολυμπιονίκης στο αγώνισμα της σπάθης χάνοντας στο τελικό από τον επίσης Γάλλο Εζέν Ανρί Γκραβελό με 3-2. Ή ήττα του στον τελικό ήταν η μοναδική στους αγώνες , στα προκριματικά είχε αποκλείσει τον Γάλλο Ανρί Ντελαμπόρντε και τους Έλληνες Μαυρομιχάλη και Πούλο.
Χόλγκερ Λούις Νίλσεν

Ο Χόλγκερ Λούις Νίλσεν (Δανικά: Holger Louis Nielsen) (18 Δεκεμβρίου 1866 - 26 Ιανουαρίου 1955) ήταν Δανός αθλητής, οπλομάχος και ολυμπιονίκης στους αγώνες της Αθήνας το 1896.
Μιχάλης Γενίτσαρης

Ο Μιχάλης Γενίτσαρης (15 Ιουνίου 1917 - 11 Μαΐου 2005) ήταν Έλληνας τραγουδιστής και συνθέτης και στιχουργός του ρεμπέτικου τραγουδιού. Ήταν επίσης γνωστός ως «ο τελευταίος ρεμπέτης».
Τέοντορ Χόις

thumb|Δεξίωση, πιθανώς στο Redoute του Μπαντ Γκόντεσμπεργκ (μέρος κοντά στην Βόννη). Αριστερά ο Γερμανός Πρόεδρος της Ομοσπονδιακής Δημοκρατίας Χόις (Heuss), δίπλα του η Βασίλισσα Φρειδερίκη της Ελλάδος.
Ο Τέοντορ Χόις (γερμανική γλώσσα: "Theodor Heuss", 31 Ιανουαρίου 1884 – 12 Δεκεμβρίου 1963) ήταν πρόεδρος της Γερμανίας από τo 1949 ως τo 1959.

Γεννήθηκε στις 31 Ιανουαρίου 1884 στο Brackenheim κοντά στο Χαϊλμπρόν. Σπούδασε ιστορία τέχνης και πολιτικές επιστήμες στο Μόναχο και στο Βερολίνο. Έλαβε το διδακτορικό του το 1905 στο Μόναχο. Το 1908 παντρεύτηκε την Elly Heuss-Knapp (1881-1952), με την οποία απέκτησε ένα γιο. Μετά τις σπουδές του εργάστηκε ως πολιτικός δημοσιογράφος. Από 1912 έως 1918 διετέλεσε αρχισυντάκτης της εφημερίδας "Neckarzeitung" στο Χαϊλμπρόν. Στο Βερολίνο, εργάστηκε ως συντάκτης για το εβδομαδιαίο ενημερωτικό δελτίο "Deutsche Politik" ("Γερμανική Πολιτική"). Το 1910 εντάχθηκε στο Λαϊκό Προοδευτικό Κόμμα (Fortschrittliche Volkspartei), στο οποία έχει προσληφθεί μέχρι το 1918. Μεταξύ το 1923 και το 1926 δημοσίευσε το περιοδικό Die Deutsche Nation («Το γερμανικό Έθνος»). Έγινε μέλος του Δημοκρατικού Κόμματος Γερμανίας (Deutsche Demokratische Partei, DDP), το πολιτικό κληρονόμο του Fortschrittliche Volkspartei, το 1918 και ήταν μέλος του Ράιχσταγκ απο το 1924 - 1928 και το 1930 έως 1933. Το 1933, μαζί με τους συναδέλφους του βουλευτές του DDP, ψήφισε υπέρ της Εξουσιοδοτικού Νόμου (Ermächtigungsgesetz) κατά την προσωπική του στάση, αλλά υποτάσσοντας την πειθαρχία κόμμα, στη χορήγηση δικτατορικών εξουσιών στον Χίτλερ. 

Μετά τη λήξη της θητείας του στο Ράιχσταγκ, όταν η Γερμανία έγινε μονοκομματικό κράτος, επέστρεψε στην ιδιωτική ζωή. Κατά τη διάρκεια του Τρίτου Ράιχ έμεινε σε επαφή με ένα δίκτυο φιλελευθέρων, που συντάχθηκε με τη γερμανική αντίσταση στο τέλος του πολέμου, αλλά δεν ήταν ενεργό μέλος.

Μετά το Β 'Παγκόσμιο Πόλεμο ήταν ο πρώτος Υπουργός Πολιτισμού στο κρατίδιο της Βάδης - Βυτεμβέργης. Το 1946 και 1947 δίδαξε ιστορία στην Στουτγκάρδη. Ως συνιδρυτής του Δημοκρατικού Λαϊκού Κόμματος (Demokratische Volkspartei), το οποίο αποτελεί σήμερα το Ελεύθερο Δημοκρατικό Κόμμα της Γερμανίας στην Βάδης-Βυρτεμβέργη, ήταν μέλος στο κοινοβούλιο του κρατιδίου την περίοδο 1946 - 1949. Το 1948, Ο Χόις πήρε τον τίτλο του επίτιμου καθηγητή στο Technische Hochschule Στουτγάρδης. Τον Δεκέμβριο του 1948 εξελέγη επικεφαλής του νεοσύστατου Ελεύθερου Δημοκρατικό Κόμματος (Freie Demokratische Partei) της Δυτικής Γερμανίας και του Βερολίνου. Το 1948 ήταν μέλος του Κοινοβουλευτικού Συμβουλίου (Parlamentarischer Rat) με σημαντική επιρροή για τη σύνταξη του "Grundgesetz", του Συντάγματος της Ομοσπονδιακής Δημοκρατίας της Γερμανίας.

Μετά την εκλογή του πρώτου γερμανικού Bundestag, εξελέγη πρόεδρος από την Ομοσπονδιακή Συνέλευση (Bundesversammlung) νικώντας τον σοσιαλδημοκράτη ηγέτη Κουρτ Σουμάχερ. Το 1954 επανεξελέγη με την αντιπολίτευση και δεν κατέχει το αξίωμα αυτό μέχρι το Σεπτέμβριο του 1959. Ο ίδιος αρνήθηκε τρίτη θητεία στο αξίωμα, καθώς αυτό θα απαιτούσε την αλλαγή του συντάγματος.

Την Ελλάδα την χαρακτήρισε ως πνευματική του πατρίδα.

Πέθανε στις 12 Δεκεμβρίου 1963.
Τάσος Γιαννίτσης

Ο Τάσος Γιαννίτσης είναι Έλληνας πολιτικός, Ομότιμος Καθηγητής του Πανεπιστημίου Αθηνών και πρώην Υπουργός.
Σάμνερ Πέιν

Ο Σάμνερ Πέιν (αγγλικά : Sumner Paine) (13 Μαΐου 1868 - 18 Απριλίου 1904) ήταν Αμερικανός σκοπευτής και ολυμπιονίκης.

Πήρε μέρος στους αγώνες της Αθήνας το 1896 στη σκοποβολή παίρνοντας ένα χρυσό κι ένα αργυρό μετάλλιο. Ήταν χρυσός ολυμπιονίκης στο αγώνισμα βολή με ελεύθερο πιστόλι από 30 μέτρα και δεύτερος στη βολή με στρατιωτικό πιστόλι από 25 μέτρα με πρώτο τον αδελφό του Τζον. 

Μαζί με τον αδελφό του χρησιμοποίησαν πιστόλια Κολτ πού ήταν τότε ανώτερα από τα όπλα των υπολοίπων αθλητών και κέρδισαν τα αγωνίσματα που συμμετείχαν με ευκολία. Είχαν αποκλειστεί από τη βολή με πιστόλι από 25 μέτρα επειδή τα όπλα τους δεν είχαν το κατάλληλο διαμέτρημα.
Γκιούλα Κάκας

Ο Γκιούλα Κάκας (ουγγρικά: Gyula Kakas) (1876 - Βουδαπέστη, 25 Φεβρουαρίου 1928), ήταν Ούγγρος αθλητής της γυμναστικής και ολυμπιονίκης.

Ο Κάκας πήρε μέρος στους ολυμπιακούς αγώνες του 1896 στην Αθήνα . Ήταν τρίτος στον πλάγιο ίππο πίσω από τον Ελβετό Λουί Σούτερ και τον Γερμανό Χέρμαν Βάινγκερτνερ. 

Επίσης πήρε μέρος και στους κρίκους στο μονόζυγο και το δίζυγο χωρίς να κατακτήσει κάποιο μετάλλιο. Λόγω του ότι δεν τηρούνταν αρχεία για τους αθλητές που κατατάσσονταν μετά την 3η θέση είναι άγνωστες οι θέσεις που κατατάχτηκε.
Πετρ Νέτσας

Ο Πετρ Νέτσας (Petr Nečas, 19 Νοεμβρίου 1964-) είναι πολιτικός της Τσεχίας, πρωθυπουργός από το 2010 ως το 2013 και πρόεδρος του Δημοκρατικού Κόμματος των Πολιτών. Ανέλαβε πρωθυπουργός στις 28 Ιουνίου 2010
Τζον Πέιν

Ο Τζον Πέιν (John Paine, 8 Απριλίου 1870 - 1 Αυγούστου 1951) ήταν Αμερικανός σκοπευτής και ολυμπιονίκης.

Πήρε μέρος στους αγώνες της Αθήνας το 1896 στη σκοποβολή παίρνοντας ένα χρυσό μετάλλιο στο αγώνισμα βολή με στρατιωτικό πιστόλι από 25 μέτρα. Δεύτερος ήταν ο αδελφός του, Σάμνερ Πέιν.

Μαζί με τον αδελφό του χρησιμοποίησαν πιστόλια Κολτ πού ήταν τότε ανώτερα από τα όπλα των υπολοίπων αθλητών και κέρδισαν τα αγωνίσματα που συμμετείχαν με ευκολία. Είχαν αποκλειστεί από το αγώνισμα βολή με πιστόλι από 25 μέτρα επειδή τα όπλα τους δεν είχαν το κατάλληλο διαμέτρημα.
Άλβιν Κρενζλάιν

Ο Άλβιν Κρενζλάιν ("Alvin Christian Kraenzlein", 12 Δεκεμβρίου 1876 - 6 Ιανουαρίου 1928) ήταν Αμερικανός αθλητής του στίβου και ολυμπιονίκης. Ήταν ο πρώτος αθλητής που κατέκτησε 4 χρυσά ολυμπιακά μετάλλια στην ίδια ολυμπιάδα σε διαφορετικά αθλήματα. 

Γεννήθηκε στο Μιλγουόκι του Ουισκόνσιν και ήταν γιος του Τζον Κρενζλάιν και της Αουγκούστα. Σπούδασε ιατρική, οδοντίατρος, στα πανεπιστήμια του Ουισκόνσιν Μάντισον και της Πενσιλβανίας. Κέρδισε την πρώτη του νίκη σε αγώνισμα στίβου το 1897 στις 220 γιάρδες στο πρωτάθλημα της ερασιτεχνικής αθλητικής ένωσης. Τα επόμενα χρόνια κατέκτησε 5 νίκες στο πανεπιστημιακό πρωτάθλημα και 8 πρώτες νίκες στο κολεγιακό πρωτάθλημα ερασιτεχνών αθλητών σε δρόμους εμποδίων σε αγωνίσματα ταχύτητας και στο άλμα εις μήκος.

Το 1900 μετέβη στην Αγγλία για να προετοιμαστεί για τους επερχόμενους ολυμπιακούς αγώνες . Πήρε μάλιστα μέρος στο Βρετανικό πρωτάθλημα κερδίζοντας πρώτες νίκες στα 220 με εμπόδια και στο άλμα εις μήκος.

Στους ολυμπιακούς αγώνες του 1900 στο Παρίσι κέρδισε τέσσερις πρώτες νίκες. Στα 60 μέτρα με χρόνο 7.0 , στα 110 εμπόδια με επίδοση 15.4 , στα 200 εμπόδια με επίδοση 25.4 και στο μήκος με άλμα στα 7.18 ένα εκατοστό μπροστά από τον επίσης Αμερικανό Πρίνστεϊν. 

Το 1900 αποσύρθηκε από τους στίβους ενώ ήταν κάτοχος έξι παγκόσμιων ρεκόρ , το 1902 εγκαταστάθηκε στην Φιλαδέλφεια ασκώντας την οδοντιατρική και παντρεύτηκε την Κλοντίν Τζίλμαν. Από το 1906 ήταν προπονητής στίβου και αργότερα το 1910 καθηγητής γυμναστικής. Το 1913 υπέγραψε συμβόλαιο την Γερμανική ομοσπονδία να προπονήσει την εθνική ομάδα αλλά ξέσπασε ο Α' παγκόσμιος πόλεμος στον οποίο πήρε και μέρος. Με το τέλος του πολέμου έγινε προπονητής του Πανεπιστημίου της Πενσιλβανίας μέχρι το 1927 που αρρώστησε από πλευρίτιδα. Πέθανε τον Ιανουάριο του 1928 .



Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Άουγκουστ Γκέντριχ

Ο Άουγκουστ Γκέντριχ (Γερμανικά:August Gödrich) (25 Σεπτεμβρίου 1859 - 16 Μαρτίου 1942), ήταν Γερμανός ποδηλάτης και Ολυμπιονίκης το 1896.

Γεννήθηκε στο Gerlsdorf της σημερινής Τσεχίας και εργάστηκε αρχικά σας αξιωματικός του στρατού και αργότερα σε εργοστάσιο ποδηλάτων. Το 1887 εγκαταστάθηκε στην Αθήνα όπου πήγε με ποδήλατο στην Μέση Ανατολή, αργότερα γύρισε την Ευρώπη με ποδήλατο. Το 1891, παρακολούθησε το συνέδριο του γερμανικού τμήματος της ένωσης ποδηλασίας στο Βερολίνο, για το οποίο ταξίδεψε από την Αθήνα καλύπτοντας τη διαδρομή από το Μπρίντεζι προς το Βερολίνο με το ποδήλατο. 

Στους Α΄Ολυμπιακούς αγώνες του 1896 στην Αθήνα πήρε μέρος στο αγώνισμα ποδηλασίας 100 χιλιομέτρων στην διαδρομή Αθήνα-Μαραθώνας. Την εποχή των αγώνων έμενε στην Αθήνα. Στο αγώνισμα τερμάτισε δεύτερος , με χρόνο 3:42:18 ώρες , πίσω από τον Α. Κωνσταντινίδη παρόλο που είχε πτώση στον αγώνα. Το 1898 ήταν πρώτος σε αγώνα Αθήνα-Παλαιό Φάληρο.

Στους Ολυμπιακούς αγώνες του 1936 τιμήθηκε με αγώνα 76 χιλιομέτρων από το σπίτι του στο Βερολίνο. Πέθανε το 1942 στο Φάλνεκ της σημερινής Τσεχίας.
Τζορτζ Στιούαρτ Ρόμπερτσον

Ο Τζορτζ Στιούαρτ Ρόμπερτσον (αγγλικά:George Stuart Robertson) (25 Μαΐου 1872 – 29 Ιανουαρίου 1967) ήταν Βρετανός αθλητής του στίβου και της αντισφαίρισης , τρίτος ολυμπιονίκης το 1896.

Ο Ρόμπερτσον που ήταν λάτρης της αρχαίας ελληνικής φιλοσοφίας σπούδασε στο πανεπιστήμιο της Οξφόρδης ενώ το 1894 ήταν πρώτος στους πανεπιστημιακούς αγώνες στη σφυροβολία. Το 1896 είδε μια αγγελία σε ένα πρακτορείο ταξιδίων και πληρώνοντας 11 λίρες για το ταξίδι βρέθηκε στην Αθήνα στους Α' ολυμπιακούς αγώνες. Φτάνοντας στην Αθήνα δήλωσε συμμετοχή στη δισκοβολία την αντισφαίριση και τη σφαιροβολία.

Στην δισκοβολία ήρθε τέταρτος με βολή στα 25,20 μέτρα, το χειρότερο αποτέλεσμα που έχει καταγραφεί ποτέ στη δισκοβολία σε Ολυμπιακούς Αγώνες. Στο τουρνουά τένις, στο απλό ανδρών ηττήθηκε στον πρώτο γύρο από τον Πασπάτη και τελικά κατέλαβε την όγδοη θέση σε δεκατρείς συμμετέχοντες. Στο διπλό ανδρών με συμπαίκτη τον Αυστραλό Έντγουϊν Φλακ κατέκτησε την τρίτη θέση περνώντας στον πρώτο γύρο χωρίς αγώνα, στον δεύτερο αγώνα έχασαν από το ζευγάρι Κάσδαγλη - Πετροκόκκινου και τερμάτισαν τρίτοι χωρίς νίκη. 
Στην τελετή που ακολούθησε στο τέλος των αγώνων απήγγειλε μια ωδή που έγραψε ο ίδιος στα αρχαία ελληνικά.
Σούπερεταν

Η Σούπερεταν (σουηδικά: "Superettan") είναι η δεύτερη κατηγορία στην Σουηδία. Ιδρύθηκε το 2000 όπου αντικατέστησε την 1η και 2η κατηγορία του Πρωταθλήματος. Η Σούπερεταν αρχίζει το πρωτάθλημα από τον Απρίλιο μέχρι τον Οκτώβριο και γίνεται μέσα στην χρονιά, άρα η περίοδος δεν είναι 2009-2010 αλλά 2009. Η ομάδα με τις περισσότερους τίτλους είναι η Κάλμαρ με 2, η οποία βρίσκεται στην Άλσβενσκαν. Οι δύο πρώτες ομάδες πάνε κατευθείαν στην Αλσβένσκαν ενώ η τρίτη δίνει αγώνα μπαράζ με την ομάδα που θα τερματίσει τελευταία από την Αλσβένσκαν.

Υπεύθυνη διεξαγωγής του πρωταθλήματος είναι η Svensk Elitfotboll (SEF), υπό την εποπτεία της Σουηδικής Ποδοσφαιρικής Ομοσπονδίας (SvFF).
Δημήτρης Σαράτσης

Ο Δημήτρης Σαράτσης (1871-1951), ήταν γιατρός και πολιτικός από τον Ανω Βόλο με έντονη κοινωνική και πολιτική δράση, βουλευτής και υφυπουργός.
Mercedes-Benz R107

Το Mercedes-Benz R107 ήταν ένα πολυτελές σπορ αυτοκίνητο που κατασκευάστηκε από τη γερμανική αυτοκινητοβιομηχανία Mercedes-Benz, από το 1971 έως το 1989. Ήταν διαθέσιμο σε δύο εκδόσεις αμαξωμάτων: 2-θέσιο καμπριολέ, η SL-Class R107, και 2-πορτο 4-θέσιο κουπέ με μακρύτερο μεταξόνιο, η SLC-Class C107. Αντικατέστησε τις σειρές W113, γνωστή ανεπίσημα ως "Παγόδα", και W111. Η εκδοχή SLC-Class C107 αντικαταστάθηκε τον Σεπτέμβριο του 1981 από την C126, ενώ η SL-Class R107 αντικαταστάθηκε τον Μάρτιο του 1989 από την SL-Class R129.
Ράλλυ Αυστραλίας

Ο [[Μάρκους Γκρόνχολμ]] στο Ράλλυ Αυστραλίας, το 2006.
thumb|right|Ο Μίκο Χίρβονεν, νικητής του Ράλλυ του 2009.
Το Ράλλυ Αυστραλίας είναι ένας αγώνας ράλλυ του Παγκοσμίου Πρωταθλήματος Ράλλυ. Το πρώτο ράλλυ γενικώς διεξήχθη το 1987 στη περιοχή της Περθ στη δυτική Αυστραλία . Το 1988 εντάχθηκε στο πρόγραμμα του WRC όπου και παρέμεινε μέχρι το 2009 όπου δεν έγινε στο Περθ αλλά έξω από το Μπρισμπέιν. Στο Περθ διεξάγονταν αγώνες ράλλυ κατά την περίοδο 1987-2006. To 2006 διεξήχθη την περίοδο 26-29 Οκτωβρίου αλλά δεν έγινε η Σούπερ Ειδική Διαδρομή επειδή μία ομάδα είχε έρθει για τουρισμό με αποτέλεσμα να αναβληθεί ώστε να μην συμβούν τραυματισμοί. Το ράλλυ του 2007 αναβλήθηκε. Το ράλλυ έγινε ξανά το 2009, το 2011 και στη συνέχεια από το 2013 ως το 2018. Το 2019 αναβλήθηκε λόγω των δασικών πυρκαγιών και ως σήμερα δεν έχει συμβόλαιο με το Παγκόσμιο Πρωτάθλημα Ράλλυ.. Το Ιανουάριο του 2020 ξεκίνησαν οργανώσεις για να επιστρέψουν το ραλλυ πίσω στα κλασσικά χώματα του Περθ όπως γινόταν το 1988-2006.
Σωκράτης Μπουντούρης

O Σωκράτης Μπουντούρης είναι Έλληνας ποδοσφαιριστής που αγωνίζεται στην επίθεση. Γεννήθηκε στις 23 Νοεμβρίου 1977 στο Ξυνονέρι Καρδίτσας. Έχει αγωνιστεί σε πολλές ομάδες Β' και Γ' εθνικής με ιδιαίτερη επιτυχία ενώ αποτελεί ίνδαλμα τόσο για τους φιλάθλους της Αναγέννησης Καρδίτσας όσο και για τους φιλάθλους του Ολυμπιακού Βόλου.
Ίσθμιος

Ο Ίσθμιος ήταν, σύμφωνα με τον Παυσανία, Μεσσήνιος βασιλιάς γιος του Γλαύκου και απόγονος του Ηρακλή από την δυναστεία των Ηρακλειδών. Έκτισε στις Φαρές το ιερό του Γοργάσου και του Νικόμαχου. Γιος του ήταν ο Δωτάδας
Δωτάδας

Ο Δωτάδας ήταν, σύμφωνα με τον Παυσανία, Μεσσήνιος βασιλιάς γιος του Ίσθμιου από την δυναστεία των Ηρακλειδών. Έκτισε την Μεθώνη, γιος αυτού ήταν ο Συβότας
Φίντας

Ο Φίντας ήταν, σύμφωνα με τον Παυσανία, Μεσσήνιος βασιλιάς γιος του Συβώτα από την δυναστεία των Ηρακλειδών. Κατά την διάρκεια της βασιλείας του Φίντα συνέβη ή πρώτη διαμάχη με τους Λακεδαιμονίους στο ιερό της Λιμνάτιδος Αρτέμιδος κατά την οποία σκοτώθηκε ο Σπαρτιάτης Βασιλιάς Τήλεκλος. Αυτή η διαμάχη αργότερα οδήγησε στον Α' Μεσσηνιακό Πόλεμο. Γιοι του ήταν ο Ανδροκλής και ο Αντίοχος
Ο Φίλος του Νόμου

Ο Φίλος του Νόμου ήταν εφημερίδα που εκδίδοταν επί τρία χρόνια ( 10 Μαρτίου 1824- 27 Μαΐου 1827) στην Ύδρα από τον Ιταλό φιλέλληνα Ιωσήφ Κιάπε (Giuseppe Chiappe). Η εφημερίδα εξέδωσε συνολικά 296 φύλλα. Ήταν η μακροβιότερη εφημερίδα της Ελληνικής Επανάστασης.

Κυκλοφόρησε πρώτη φορά στις 10 Μαρτίου του 1824 και έβγαινε δύο φορές την εβδομάδα, Δευτέρα και Παρασκευή. Ενώ ξεκίνησε ως ανεξάρτητη εφημερίδα (στον πρόλογο της μάλιστα έγραφε "Προκύπτει τέλος πάντων εις φως ο Φίλος του Νόμου... Η ονομασία του αρκεί να βεβαιώση καθένα δια την ειλικρινή ουδετερότητα, την οποία θέλει φυλάξει και δια το μίσος του κατά των φατριών. Εμείς θέλομεν να βασιλεύη ο Νόμος και κανείς ποτέ περισσότερον παρ' αυτόν να μην ισχύση..."), με το διάταγμα 972 της 14ης Απριλίου του 1824, έγινε επίσημο δημοσιογραφικό όργανο της "Διοίκησης", άλλαξε ο τίτλος από Ο Φίλος του Νόμου, εφημερίς της νήσου Ύδρας σε Ο Φίλος του Νόμου, εφημερίς της Διοικήσεως και της νήσου Ύδρας και άρχισε να τυπώνεται στο πιεστήριο που ήταν δωρεά του Γάλλου εκδότη και φιλέλληνα Φιρμέν Ντιντό (Ambroise - Firmin Didot).

Δημοσίευε αποφάσεις, ψηφίσματα, πράξεις και εγκυκλίους του Εκτελεστικού και τα πρακτικά του Βουλευτικού αλλά και ειδήσεις σχετικά με πολεμικές επιχειρήσεις και τις εξελίξεις στον εμφύλιο πόλεμο εκφράζοντας τις επίσημες απόψεις της διοίκησης. Τον ενάμισι περίπου χρόνο που ήταν όργανο της διοίκησης είχε προκαλέσει την ενόχληση μελών του Βουλευτικού, καθώς ελεγχόταν από τους αδερφούς Κουντουριώτη (όπως και πριν γίνει όργανο της Διοίκησης) και ζητούσαν την μεταφορά της στο Ναύπλιο και την αφαίρεση από τον τίτλο της αναφοράς "της Διοικήσεως". 

Παρέμεινε όργανο της διοικήσεως μέχρι τον Οκτώβριο του 1825 οπότε ξεκίνησε στο Ναύπλιο η έκδοση της "Γενικής Εφημερίδας της Ελλάδας", μετά την έκδοση της οποίας "Ο Φίλος του Νόμου" συνέχισε να εκδίδεται ως ανεξάρτητη πλέον εφημερίδα, οπότε και αυξήθηκαν τα άρθρα για την παιδεία, την ελευθεροτυπία κ.α.. Αφότου άρχισε να εκδίδεται ξανά ως ανεξάρτητη εφημερίδα, στηλίτευε τον «κοτζαμπασισμό» και ασκούσε έντονη κριτική στη "Γενική Εφημερίδα της Ελλάδος", όταν όμως ο εκδότης της τελευταίας Θεόκλητος Φαρμακίδης διώχθηκε, ο Φίλος του Νόμου τον στήριξε.
Με την έναρξη του 1827 η πολεμική της απέναντι στους φορείς της εξουσίας γίνεται έντονη, Ταυτόχρονα έρχονται στο φως κείμενα που αποβλέπουν στη διαμόρφωση των δημοκρατικών συνειδήσεων. Πολλά τα υπογράφει ο Αλέξανδρος αλλά τα περισσότερα ο Παναγιώτης Σούτσος, για ένα διάστημα συνεργάτης της εφημερίδας και εκφραστής στα χρόνια 1826-1827, του μαχητικού πνεύματος για την προάσπιση των συνταγματικών ελευθεριών.
Κωστής Χατζηδάκης

Ο Κωστής Χατζηδάκης (Ρέθυμνο, 20 Απριλίου 1965) είναι Έλληνας πολιτικός, δικηγόρος βουλευτής της Νέας Δημοκρατίας στη Β' Αθηνών (Βόρειος Τομέας), νυν υπουργός Εργασίας και Κοινωνικών Υποθέσεων και Αντιπρόεδρος της Νέας Δημοκρατίας.
Σκήτη

Με το όνομα Σκήτη (πληθυντικός "Σκήτες") φέρεται μοναστικό ίδρυμα που υπάγεται σε Κυρίαρχη Μονή ή Μοναστήρι. 

Οι Σκήτες είναι μικρές μονές που και αυτές διακρίνονται όπως οι Αθωνικές Ιερές Μονές σε "κοινόβιες" και "ιδιόρρυθμες". Πρόκειται για οργανωμένες κοινότητες που συγκροτούνται από πολλές μοναστικές καλύβες. Στο μέσον της κάθε Σκήτης βρίσκεται το λεγόμενο "Κυριακό" που είναι ο κοινός ναός για όλους και γύρω απ΄ αυτόν είναι κτισμένες οι καλύβες. 
Τη διοίκηση στη Σκήτη ασκεί ο επονομαζόμενος "Δικαίος", που εκλέγεται κάθε χρόνο συνήθως στις 8 Μαΐου από τους "γέροντες" της Σκήτης με τη βοήθεια 2 ή 4 συμβούλων εκ των οποίων οι μισοί προέρχονται από την ίδια τη Σκήτη και οι άλλοι μισοί από την Κυρίαρχη Μονή στην οποία υπάγεται η Σκήτη. 
Οι εγκατεστημένοι σ΄ αυτές μοναχοί καλούμενοι σκήτες ασχολούνται επίσης με γεωργικές και κτηνοτροφικές εργασίες καθώς επίσης και με την αγιογραφία, ξυλογλυπτική, μουσική κ.ά. Στην Ελλάδα σημαντικότερες τέτοιες Σκήτες είναι οι Αθωνικές.

Στο Άγιο Όρος υφίστανται δώδεκα τέτοιες κατεσπαρμένες Σκήτες σ΄ όλη την αθωνική χερσόνησο. Εξ αυτών κοινόβιες είναι τέσσερις:<br> 
η Σκήτη του Προφήτη Ηλία (ρωσική), που υπάγεται στη Μονή Παντοκράτορος,<br> 
η Σκήτη Τιμίου Προδρόμου Μεγίστης Λαύρας (ρουμανική), που υπάγεται στη Μονή Μεγίστης Λαύρας,<br> 
η Σκήτη Αγίου Ανδρέα, λέγεται και Σεράι, (ρωσική), που υπάγεται στη Μονή Βατοπεδίου, και<br>
η Σκήτη της Θεοτόκου ή Βογορόδιτσα (βουλγαρική), που υπάγεται στη Μονή Αγίου Παντελεήμονος.

Οι υπόλοιπες οκτώ, είναι όλες ελληνικές, σε αντίθεση με τις παραπάνω, και όλες ιδιόρρυθμες ή αρχέτυπες σκήτες, οι οποίες είναι:<br>
η Σκήτη Ευαγγελισμού της Θεοτόκου ή Ξενοφωντική Σκήτη, που υπάγεται στη Μονή Ξενοφώντος<br>
η Νέα Σκήτη ή Σκήτη του Πύργου, που υπάγεται στη Μονή Αγίου Παύλου<br>
η Σκήτη Αγίας Άννας που υπάγεται στη Μονή Μεγίστης Λαύρας<br>
η Σκήτη Αγίας Τριάδος ή Σκήτη Καυσοκαλυβίων, που υπάγεται επίσης στη Μονή Μεγίστης Λαύρας<br>
η Σκήτη Αγίου Δημητρίου ή Λακκοσκήτη, που υπάγεται στη Μονή Αγίου Παύλου<br>
η Σκήτη Τιμίου Προδρόμου, που υπάγεται στη Μονή Ιβήρων<br>
η Σκήτη Αγίου Παντελεήμονος, που υπάγεται στη Μονή Κουτλουμουσίου και<br> 
η Σκήτη Αγίου Δημητρίου, που υπάγεται στη Μονή Βατοπεδίου.
Γεώργιος Ζαχείλας

Ο Γεώργιος Ζαχείλας ή Τζαχίλας (1798 - 1878), ήταν οπλαρχηγός της Ελληνικής Επανάστασης του 1821.
Μεσιέ 70

Το Μεσιέ 70 (γνωστό και ως "M70" και "NGC 6681") είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Τοξότης. Βρίσκεται πολύ κοντά στο γαλαξιακό κέντρο και έχει περίπου το ίδιο μέγεθος με το γειτονικό Μεσιέ 69. Ο πυρήνας του είναι πολύ μικρός γιατί έχει υποστεί κατάρρευση πυρήνα, όπως έχει γίνει στο Μεσιέ 15 και στο Μεσιέ 30. Μέσα στο σμήνος έχουν εντοπιστεί μόλις δύο μεταβλητοί αστέρες.

Ανακαλύφθηκε από το Σαρλ Μεσιέ το 1780 και ο πρώτος που το ανέλυσε ήταν ο Ουίλιαμ Χέρσελ. Το 1995 καθώς οι Άλαν Χέιλ και Τόμας Μποπ παρατηρούσαν το σφαιρωτό σμήνος ανακάλυψαν το μεγάλο κομήτη Χέιλ-Μποπ.
Κωνσταντίνος Μεταξάς

Ο Κωνσταντίνος Μεταξάς (1793 - 1870) ήταν Έλληνας αγωνιστής της Επανάστασης του 1821 και πολιτικός από την Κεφαλονιά.
Αφιόν Καραχισάρ

Το Αφιόν Καραχισάρ (αρχαία Ελληνικά: Ακροϊνόν, Νέα Ελληνικά: Νικόπολις, τουρκικά: Afyonkarahisar), είναι πόλη στη δυτική Μικρά Ασία, η πρωτεύουσα της επαρχίας Αφιόν Καραχισάρ. Το Αφιόν βρίσκεται 250 χιλιόμετρα νοτιοδυτικά της Άγκυρας κατά μήκος του ποταμού Ακάρ. Το υψόμετρο φτάνει τα 1.034 μέτρα, ενώ ο πληθυσμός τις 170.455 (απογραφή 2008). Από αυτήν την πόλη κατάγεται ο πρώην Πρόεδρος της Τουρκικής Δημοκρατίας, Αχμέτ Νετζντέτ Σεζέρ, αλλά και ο Ιλκέρ Μπασμπούγ.

Οι χειμώνες είναι ψυχροί και οι δρόμοι συνήθως είναι παγωμένοι, κυρίως λόγω του υψόμετρου που βρίσκεται η πόλη.
Α΄ κατηγορία ποδοσφαίρου ανδρών Κύπρου 2010-11

Η Α΄ κατηγορία ποδοσφαίρου ανδρών Κύπρου 2010-11 ήταν η 72η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 21η φορά στην ιστορία του.
Άλμπερτ Ριέρα

Ο Άλμπερτ Ριέρα (Albert Riera Ortega, γεν. 15 Απριλίου του 1982) είναι διεθνής Ισπανός ποδοσφαιριστής. Από το καλοκαίρι του 2016 είναι ελεύθερος.
3912 Τροία

Η 3912 Τροία (αγγλ.: 3912 Troja) είναι ένας αστεροειδής της Κύριας ζώνης, που πήρε το όνομά του από την αρχαιά πόλη της Τροίας. Ανακαλύφθηκε στις 16 Σεπτεμβρίου του 1988, από τον Έρικ Γουόλτερ Εστ και πήρε την προσωρινή ονομασία "1988 SG".
Θεόδωρος Βώκος

Ο Θεόδωρος Βώκος ήταν αγωνιστής του 1821.
Αντώνιος Βώκος

Ο Αντώνιος Βώκος ήταν αγωνιστής του 1821.
Κυβέρνηση Αλέξανδρου Κουμουνδούρου 1870

Η Κυβέρνηση Αλέξανδρου Κουμουνδούρου 1870 - (Υπουργείον Κουμουνδούρου) - (Δεκέμβριος 1870 - Οκτώβριος 1871), ανέλαβε την εξουσία στις 3 Δεκεμβρίου του 1870 όταν η Βουλή - μέσω της εκλογής του Προέδρου της - έδωσε την απαραίτητη ψήφο εμπιστοσύνης στον Κουμουνδούρο. 
Συγκεκριμένα, 129 βουλευτές ψήφισαν υπέρ της εκλογής του Κωνσταντίνου Λομβάρδου (επιλογής Κουμουνδούρου), ο οποίος φυσικά αναδείχθηκε πρόεδρος του σώματος με συντριπτική πλειοψηφία. Ο Λομβάρδος στην ευχαριστήρια ομιλία του, είπε μεταξύ άλλων ότι: "...« άπαντες θα καταβάλωμεν όλην την ενέργειάν μας, όπως καθιερωθή πλήρης και σταθερά εφαρμογή του κοινοβουλευτικού συστήματος, ίνα μη πλέον παράσιτα ή ξένα στοιχεία διαταράττωσι την ειλικρινή και εγκάρδιον συνεννόησιν και από κοινού σύμπραξιν των δύο ανωτάτων του Κράτους Αρχών,του Ηγεμόνος και της Εθνικής Αντιπροσωπείας...»" 
Σημαντικό έργο της κυβέρνησης ήταν - στον απόηχο της σφαγής στο Δήλεσι- η σύνταξη του «Νόμου περί καταδιώξεως της ληστείας», τον οποίο υπερψήφισε η Βουλή. Ο νόμος αυτός, με τις δρακόντειες διατάξεις του και τις αυστηρές ποινές που προέβλεπε όχι μόνο για τους αυτουργούς αλλά και για όσους τους συγκάλυπταν, παθητικά ή ενεργητικά, συνέτεινε στο να μειωθεί η ληστεία σημαντικά, τα επόμενα χρόνια.
Ωστόσο, το σημαντικότερο ζήτημα της εσωτερικής πολιτικής εκείνα τα χρόνια αλλά και τα επόμενα, ήταν το ζήτημα του Λαυρίου.
Κωνσταντίνος Βουσάκης

Ο Κωνσταντίνος Βουσάκης (1819-1898) ήταν Έλληνας ιατρός και καθηγητής πανεπιστημίου του 19ου αιώνα.
Ιωάννης Ματρώζος

Ο Ιωάννης Ματρώζος ήταν αγωνιστής του 1821.
Λάζαρος Μουσιός

Ο Λάζαρος Μουσιός ήταν αγωνιστής του 1821.
Αναστάσιος Σπαχής

Ο Αναστάσιος Σπαχής ήταν αγωνιστής του 1821.
Ιωάννης Κονιδάρης

Ο Ιωάννης Κονιδάρης (γενν. 1948) είναι Έλληνας νομικός. Είναι Ομότιμος Καθηγητής Εκκλησιαστικού Δικαίου στη Νομική Σχολή του Εθνικού και Καποδιστριακού Πανεπιστημίου Αθηνών.
Όρραον

thumb|Ανάκτορο Α, Ακρόπολης Όρραον|300px|right 
thumb|Ανάκτορο Δ, Ακρόπολης Όρραον|300px|right
right|thumb|300px|Ερείπια υδατοδεξαμενής στην αρχαία ακρόπολη Όρραον
thumb| Μυρτάλη - Ολυμπιάδα, Χρυσό περίαπτο, Aρχαιολογικό Μουσείο Θεσσαλονίκης|300px|right

Η αρχαία ακρόπολη Όρραον βρίσκεται στο λόφο Καστρί (ύψωμα 345m), στα όρια των νομών Άρτας και Πρέβεζας, ανάμεσα από τα χωριά Γοργόμυλος Πρέβεζας και Αμμότοπος Άρτας. Η οδική προσπέλαση του αρχαιολογικού χώρου γίνεται μέσω του συνοικισμού Καστρί.
Μιχαήλ Μουτούσης

Ο Μιχαήλ Μουτούσης (1885 – 16 Μαρτίου 1956) ήταν Έλληνας πρωτοπόρος αεροπόρος, αξιωματικός του Ελληνικού Στρατού και μετέπειτα της Αεροπορίας. Κατά τη διάρκεια των Βαλκανικών Πολέμων εκτέλεσε μαζί με τον Σημαιοφόρο Αριστείδη Μωραϊτίνη την πρώτη αποστολή ναυτικής συνεργασίας στην παγκόσμια ιστορία.
Στυρονήσια

Τα Στυρονήσια ή Στουρονήσια είναι νησιωτικό σύμπλεσμα του Νότιου Ευβοϊκού κόλπου, που βρίσκονται ανάμεσα στο μικρό λιμάνι της Αγίας Μαρίνας Αττικής και του οικισμού των Νέων Στύρων της Εύβοιας. Μεγαλύτερο νησί του συμπλέγματος είναι η νήσος Στύρα ή Μεγάλο Στυρονήσι. Τα υπόλοιπα νησιά που αποτελούν τα Στυρονήσια είναι το Μεγάλο και Μικρό Κουνέλι, ο Φονιάς, ο Άγιος Ανδρέας, το Πετούσι και το Τηγάνι. Στα Στυρονήσια έχουν εντοπιστεί ναυάγια αρχαίων πλοίων που μετέφεραν αμφορείς σημαντικού αρχαιολογικού ενδιαφέροντος
Αρχαία Νικόπολη

thumb|Η Βασιλική του Αλκίσωνος στη Νικόπολη|300px|right 
thumb|Παλαιοχριστιανικά Τείχη Νικόπολης|300px|right
thumb|Η σήραγγα του Ρωμαϊκού Υδραγωγείου Νικόπολης|300px|right
thumb|Το Ρωμαϊκό Στάδιο της Νικόπολης|300px|right
thumb|Το Θέατρο Οκταβιανού|300px|right
thumb|Ψηφιδωτό Έπαυλης Μάνιου Αντωνίνου|300px|right
thumb|Ανάγλυφη Βάση αγάλματος Ευτύχιου και Νίκωνα, Μουσείο Νικόπολης|300px|right
thumb|Ο Μικρός Τυμπανιστής στη Μάχη της Νικόπολης, Χρωμολιθογραφία του 1900 από τη Γαλλία|300px|right

Η Αρχαία Νικόπολη ήταν πόλη της Ηπείρου που ιδρύθηκε από τους Ρωμαίους στη νοτιοδυτική Ήπειρο κοντά στην σημερινή Πρέβεζα. Ο αρχαιολογικός της χώρος αποτελεί σήμερα την μεγαλύτερη σε έκταση αρχαία πόλη της Ελλάδας (Χ.Γκούβας, 2009). Η Αρχαία Νικόπολη βρίσκεται ακριβώς δίπλα στην ομώνυμη κοινότητα Νικόπολη στο πιο στενό σημείο του ισθμού της χερσονήσου της Πρέβεζας, επαρκώς προστατευμένη νομοθετικά από τη δόμηση, με αρχαιολογικό νόμο, και είναι επισκέψιμη. Εργασίες αναστήλωσης και ανάδειξης είναι συνεχώς σε εξέλιξη σε διάφορα σημεία του αρχαιολογικού χώρου. Την τελευταία δεκαετία καθαρίστηκαν και αναδείχθηκαν τα Τείχη, το Στάδιο και οι δύο Βασιλικές Αλκίσωνος και Δουμετίου. Το 2006-2009 ανασκάφηκε και αναδείχθηκε το Μνημείο Αυγούστου. Το έτος 2012-2013 ανακατασκευάζεται η δυτική Κεντρική Πύλη των παλαιοχριστιανικών Τειχών και καθαρίζεται το Θέατρο Οκταβιανού, με πρωτοβουλία του συλλόγου «ΔΙΑΖΩΜΑ» κλπ. Η Νικόπολη πληθυσμιακά σύμφωνα με νεότερες μελέτες του Κωνσταντίνου Ζάχου υπολογίζεται να είχε πληθυσμό περί τις 150.000 άτομα, και προήλθε από την βίαιη πληθυσμιακή μετοίκηση άλλων Ηπειρωτικών πόλεων της Θεσπρωτίας, της Πρέβεζας, της Άρτας και της Ακαρνανίας. Αυτές ήταν οι εξής (με σημερινή γεωγραφική ταξινόμηση):
* Νομός Θεσπρωτίας: Αρχαία Ελέα Θεσπρωτίας, Αρχαία Γίτανα, Αρχαία Ελίνα (Δυμόκαστρο), Αρχαία Φανοτή (Ντόλιανη),
* Νομός Πρέβεζας: Αρχαία Εφύρα, Αρχαίο Όρραον, Αρχαία Κασσώπη, Αρχαία Πανδοσία, Αρχαίο Βουχέτιο, Αρχαίες Βατίες
* Νομός Αιτωλοακαρνανίας: Αρχαία Καλυδών, Αμφιλοχικόν Άργος, Αρχαίο Ανακτόριον, Αρχαία Κεκροπία, Αρχαία Αλυζία,Αρχαίο Θύρρειο,
* Νομός Άρτας: Αμβρακία,κλπ
Μέλνλικε

thumb|250px| Μέλνλικε
thumb|250px| Κολλέγιο Βέντελσμπεργκ
Μέλνλικε (σουηδικά: "Mölnlycke") είναι πόλη στη νότια Σουηδία. Έχει 15.289 (2008) κατοίκους και βρίσκεται κοντά στο Γκέτεμποργκ. Είναι πρωτεύουσα του δήμου Χέριντα.
Μανίσα

Η Μανίσα (τουρκικά: "Manisa", ελληνικά: Μαγνησία), είναι πόλη της δυτικής Τουρκίας και πρωτεύουσα της ομώνυμης επαρχίας.
Επεισόδιο Στενών Κερκύρας

Με τον όρο Επεισόδιο Στενών Κερκύρας, ή Υπόθεση Στενών Κερκύρας, χαρακτηρίστηκε ένα σοβαρό διπλωματικό επεισόδιο που εκτυλίχθηκε σε τρία στάδια στον πορθμό της Κέρκυρας το 1946 μεταξύ της Αλβανίας και Αγγλίας όταν πλοία του Βρετανικού Βασιλικού Ναυτικού επιχειρώντας τον διάπλου των Στενών δέχθηκαν πυρά από αλβανικά επάκτια πυροβολεία, κατά παράβαση υφιστάμενων διεθνών συνθηκών που καθόριζαν το νομικό καθεστώς των στενών. 
Κατά τα στάδια του επεισοδίου αυτού υπήρξαν 43 θύματα Άγγλοι ενώ ένα αγγλικό καταδρομικό υπέστη σχεδόν ολική καταστροφή.

Η Αγγλία διαμαρτυρήθηκε στα Ηνωμένα Έθνη και τελικά η υπόθεση οδηγήθηκε στο Διεθνές Δικαστήριο της Χάγης όπου με απόφασή του, επιδίκασε την τότε Λαϊκή Δημοκρατία της Αλβανίας με το ποσό των 800.000 λιρών (σημερινής αξίας περίπου 20 εκατομμ. Λιρών), σε αποζημίωση της Αγγλίας, ενώ ακολούθησε διακοπή των διπλωματικών σχέσεων μεταξύ των δύο χωρών.
Μιχάλης Μερτζανίδης-Δεσποτέρης

Ο Μιχάλης Μερτζανίδης-Δεσποτέρης (Κέρκυρα 1987) είναι Έλληνας άλτης του μήκους με ατομική επίδοση 8,05 μ. Έχει ύψος 1,84 μ. και βάρος 71 κ. Με την Εθνική ομάδα μετέχει στο Ευρωπαϊκό Πρωτάθλημα Ανοιχτού Στίβου 2010 στη Βαρκελώνη. Γυμνάζεται στην Αθήνα με τον Θανάση Σιούντρη. Είναι πτυχιούχος Φυσικοθεραπείας του ΤΕΙ Θεσσαλονίκης.
Μπουρντούρ

Το Μπουρντούρ (τουρκ. Burdur) αλλά και Μπουλντούρ (Buldur), στα ελληνικά Πολυδώριο είναι πόλη στην νοτιοδυτική Τουρκία και το διοικητικό κέντρο της ομώνυμης επαρχίας. Επίσης βρίσκεται στην όχθη της ομώνυμης λίμνης. Ο πληθυσμός της σύμφωνα με εκτιμήσεις φτάνει τις 71,911. Το αρχαιοελληνικό της όνομα ήταν Λιμόβραμα. Υπολογίζεται ότι η πόλη κατοικείται εδώ και 8000 χρόνια.
Ντενιζλί

Το Ντενιζλί είναι μία αναπτυσσόμενη τουρκική πόλη η οποία βρίσκεται στην νοτιοδυτική Μικρά Ασία και στην άκρη μιας κοιλάδας η οποία έχει διαμορφωθεί από τον ποταμό Μαίανδρο που βρίσκεται εκεί κοντά. Η πόλη είναι πρωτεύουσα της ομώνυμης επαρχίας, η οποία βρίσκεται στην περιοχή του Αιγαίου. Η πόλη έχει πληθυσμό 611.158 κατοίκους (εκτίμηση 2018). 

Τα ερείπια της αρχαίας πόλης της "Ἱεράπολις", καθώς και τα ερείπια της πόλης της Λαοδίκειας, η αρχαία πρωτεύουσα της Φρυγίας.

Ο καιρός τα καλοκαίρια είναι ζεστός, ενώ τους χειμώνες μπορεί ο καιρός να είναι πολύ κρύος με χιόνι στα βουνά γύρω από την πόλη. Το φθινόπωρο και την άνοιξη ο καιρός είναι βροχερός.
Υπουργείο Αγροτικής Ανάπτυξης και Τροφίμων

To Υπουργείο Αγροτικής Ανάπτυξης και Τροφίμων (ΥΠ.Α.Α.Τ.) εδρεύει στη Λεωφόρο Αχαρνών 2, στην Αθήνα.

Στις αρμοδιότητές του περιλαμβάνεται, μεταξύ άλλων, η γεωργική και κτηνοτροφική πολιτική, η φυτική και ζωική παραγωγή και η κτηνιατρική δημόσια υγεία (υγειονομική πολιτική).

Ήταν το 11ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του τότε Πρωθυπουργού.

Καταργήθηκε με την κυβέρνηση ΣΥΡΙΖΑ-ΑΝΕΛ τον Ιανουάριο του 2015 και εντάχθηκε στο υπερυπουργείο Παραγωγικής Ανασυγκρότησης, με επικεφαλής τον Παναγιώτη Λαφαζάνη, αναπληρωτή υπουργό τον Ευάγγελο Αποστόλου και υφυπουργό τον Παναγιώτη Σγουρίδη.

Κατά τη δεύτερη διακυβέρνηση ΣΥΡΙΖΑ-ΑΝΕΛ (Σεπτέμβριος του 2015) επανήλθε σε καθεστώς αυτονομίας, με την ίδια ονομασία (Αγροτικής Ανάπτυξης και Τροφίμων) και επικεφαλής τον Ευάγγελο Αποστόλου και αναπληρωτή υπουργό τον Μάρκο Μπόλαρη.

Ήταν μέχρι το 2019 το 14ο και τελευταίο στη σειρά τάξης των Υπουργείων, σύμφωνα με απόφαση (ΦΕΚ Β’ 2076/2015) του πρώην Πρωθυπουργού, Αλέξη Τσίπρα.
Βουχέτιο

Η ακρόπολη Βουχέτιο ή Βουχαίτιο βρίσκεται στον Δήμο Ζηρού του νομού Πρέβεζας (Νόμος «Καλλικράτης»), επάνω στoν λόφο, όπου συνυπάρχει με τη μεσαιωνική πόλη και φρούριο των Ρωγών. 

Η αρχαία πόλη μέλος των τεσσάρων αποικιών των Ηλείων στο Νομό Πρέβεζας, αποκαλούμενη τετράπολη: Πανδοσία (στην πεδιάδα του Αχέροντα ποταμού, στο σημερινό χωριό Καστρί του Δήμου Πάργας), Βουχέτιον, Βατίαι, και Ελάτρεια (ή Ελάτρια). Το Βουχέτιον ήταν το επίνειο, στον Αμβρακικό Κόλπο, της τετράπολης. Μέσα στο φρούριο των Ρωγών βρίσκεται, ανακαινισμένος πλήρως από το 2006, ο μεταβυζαντινός Ναός της Κοίμησης Θεοτόκου. Οι Ρωγοί είχαν παίξει σημαντικό ρόλο τα τελευταία μεσαιωνικά χρόνια και ήταν η πολεοδομική συνέχεια της ακρόπολης του Βουχετίου.

Το 2019, ο Γραμματέας της επιτροπής Αρχείων της Ιεράς Συνόδου της Εκκλησίας της Ελλάδος, αρχιμανδρίτης Φιλόθεος Θεοδωρόπουλος εξελέγη βοηθός Επίσκοπος, υπό τον τίτλο της πάλαι ποτέ διαλαμψάσης Επισκοπής Ρωγών.
Ισπάρτα

Η Ισπάρτα ή Σπάρτη Μικράς Ασίας (τουρκικά: "Isparta", αρχαία ελληνικά: "Σπάρτη της Πισιδίας", βυζαντινά ελληνικά: "Βάρις") είναι πόλη της νοτιοδυτικής Τουρκίας καθώς επίσης και πρωτεύουσα της ομώνυμης επαρχίας. 

Η πόλη αποκαλείται αλλιώς και "Πόλη των ρόδων". 

Είναι πατρίδα του πρώην Τούρκου πρωθυπουργού Σουλεϊμάν Ντεμιρέλ και έδρα του ομώνυμου πανεπιστημίου.



Κατηγορία:Επαρχία Ισπάρτας
Κρίστιαν Γκόλντμπαχ

Ο Κρίστιαν Γκόλντμπαχ (Christian Goldbach) (18 Μαρτίου 1690 – 1 Δεκεμβρίου 1764) ήταν Γερμανός μαθηματικός, ο οποίος σπούδασε επίσης νομικά. Είναι γνωστός για την εικασία που έλαβε το όνομά του.
Βερόνικα Φράνκο

Η Βερόνικα Φράνκο ("Veronica Franco", 1546 – 22 Ιουλίου 1591) ήταν Ιταλίδα ποιήτρια και εταίρα, η οποία έζησε και έδρασε στη Δημοκρατία της Βενετίας κατά το 16ο αιώνα.
Μπρέντφορντ ΦΚ

thumb|130px|Παλαιό λογότυπο

Η Μπρέντφορντ ΦΚ (αγγλικά: "Brentford F.C.") είναι επαγγελματικός ποδοσφαιρικός σύλλογος της Αγγλίας με έδρα το προάστιο Μπρέντφορντ του Λονδίνου. Επίσημο έτος ίδρυσης της ομάδας είναι το 1889 και έδρα της ήταν το Γκρίφιν Παρκ από το έτος 1904 έως το 2020, όταν μεταφέρθηκε σε νέο στάδιο στο Μπρέντφορντ. Ο σύλλογος το 2020–21 αγωνίστηκε στη Β' Κατηγορία, ενώ στο παρελθόν είχε συμμετάσχει πέντε φορές στο πρωτάθλημα Α' κατηγορίας, με τελευταία φορά τη σεζόν 1946–47. Στις 29 Μαΐου του 2021 απέκτησε το δικαίωμα να αγωνιστεί ξανά στην Α' Κατηγορία τη νέα σεζόν, ύστερα από 74 χρόνια, νικώντας στον τελικό ανόδου των play-off.
Αδαμάντιος Αδαμαντίου

Ο Αδαμάντιος Αδαμαντίου (1875 – 13 Νοεμβρίου 1937) ήταν Έλληνας καθηγητής πανεπιστημίου.
Άννα Αποστολάκη

Η Άννα Αποστολάκη (Ρέθυμνο, 1880–1958), ήταν Ελληνίδα αρχαιολόγος.
Απόστολος Αρβανιτόπουλος

Ο Απόστολος Αρβανιτόπουλος (1874 - Μάρτιος 1942) ήταν Έλληνας αρχαιολόγος και καθηγητής πανεπιστημίου του 20ου αιώνα.
Clojure

Η Clojure (προφέρεται όπως ο αγγλικός όρος "closure") είναι μια σύγχρονη διάλεκτος της γλώσσας προγραμματισμού Lisp. Είναι γλώσσα γενικού σκοπού, υποστηρίζει τη διαδραστική ανάπτυξη, ενθαρρύνει το στυλ συναρτησιακού προγραμματισμού και απλοποιεί τον πολυνηματικό προγραμματισμό. Η Clojure τρέχει στην Εικονική μηχανή της Java (JVM) και στην Common Language Runtime (CLR). Η Clojure τηρεί τη φιλοσοφία "κώδικας-σαν-δεδομένα (code-as-data)" και έχει ένα εκτεταμένο σύστημα μακροεντολών.
Ανδρέας Βαλλιάνος

Ο Ανδρέας Βαλλιάνος (Κεραμειές Κεφαλονιάς, 1827 - Μασσαλία, 1887) ήταν Έλληνας μεγαλέμπορος, εφοπλιστής και εθνικός ευεργέτης της Ελλάδας. Μαζί με τα αδέλφια του, Παναγή και Μαρίνο Βαλλιάνο –μέλη της ευρύτερης οικογένειας των Βαλλιάνων– δημιούργησε μια από τις μεγαλύτερες ναυτιλιακές επιχειρήσεις της εποχής, την «Vagliano Bros», («Αδερφοί Βαλλιάνου»). Παράλληλα συνεισέφερε οικονομικά στις ανάγκες της ιδιαίτερης πατρίδας του, της Κεφαλονιάς, αλλά και του Ελληνικού κράτους γενικότερα. Η πιο σημαντική δωρεά του, ήταν αυτή που έκανε –μαζί με τα δυο αδέλφια του– για την ανέγερση του κτιρίου της Εθνικής Βιβλιοθήκης της Ελλάδος.
Θεόφιλος Βορέας

Ο Θεόφιλος Βορέας (1873-4 Ιανουαρίου 1954), ήταν Έλληνας καθηγητής πανεπιστημίου.
Ruby MRI

Ο διερμηνέας της Ruby του Matz (Matz's Ruby Interpreter ή Ruby MRI, γνωστός και σαν CRuby) είναι η υλοποίηση αναφοράς της γλώσσας προγραμματισμού Ruby. Επειδή προς το παρόν δεν υπάρχει πρότυπο της γλώσσας Ruby, η υλοποίηση MRI θεωρείται το "ντε φάκτο" σημείο αναφοράς. Το εγχείρημα RubySpec έχει δημιουργήσει μια μεγάλη σουίτα δοκιμών που αντιστοιχεί στη συμπεριφορά των εκδόσεων 1.8.6/1.8.7/1.9 και προορίζεται για εργαλείο ελέγχου της συνέπειας μιας υλοποίησης με βάση το πρότυπο. Ο Ruby MRI 1.9.2 σχεδιάζεται ώστε να περάσει το RubySpec.

Τον Ιανουάριο του 2009, κυκλοφόρησε η έκδοση 1.9.1 της Ruby. Οι προγραμματιστές της περιέλαβαν την εικονική μηχανή του εγχειρήματος YARV, η οποία και ενσωματώθηκε στο βασικό δένδρο πηγαίου κώδικα της Ruby στις 31 Δεκεμβρίου του 2006 και κυκλοφόρησε σαν μέρος της Ruby 1.9.
Μιχαήλ Βολονάκης

Ο Μιχαήλ Βολονάκης (1875-1950) ήταν Έλληνας καθηγητής πανεπιστημίου του 20ού αιώνα.
Γεώργιος Γαρδίκας

Ο Γεώργιος Γαρδίκας (1869-1936) ήταν Έλληνας καθηγητής πανεπιστημίου του 19ου αιώνα.
Μαργαρίτης Ευαγγελίδης

Ο Μαργαρίτης Ευαγγελίδης (1850-1932) ήταν Έλληνας καθηγητής πανεπιστημίου του 19ου αιώνα.
Τάκος

thumb|right|250px|Τάκος
Τάκο ονομάζεται ένα παραδοσιακό Μεξικάνικο πιάτο το οποίο φτιάχνεται από τορτίγια διπλωμένη ή γυρισμένη σε μορφή πίτας.

Τα τάκος μπορούν να φτιαχτούν με ποικίλα υλικά όσον αφορά τη γέμισή τους, όπως χοιρινό, κοτόπουλο, θαλασσινά, λαχανικά και τυρί και πολλά άλλα. Τρώγεται συνήθως με τα χέρια και όχι με μαχαιροπίρουνα και γαρνίρεται με διάφορα υλικά (σάλτσα, κόλιανδρο, τομάτες, κρεμμύδια και μαρούλι).
Δημήτριος Ευαγγελίδης

Ο Δημήτριος Ευαγγελίδης (1886 ή 1888 - 22 Νοεμβρίου 1959) ήταν Έλληνας καθηγητής πανεπιστημίου, αρχαιολόγος, αισθητικός και κριτικός τέχνης.
Αντώνιος Ζυγομαλάς

Ο Αντώνιος Ζυγομαλάς (1854-1930) ήταν Έλληνας διπλωμάτης και πολιτικός του 19ου αιώνα.
Παναγιώτης Ευστρατιάδης

Ο Παναγιώτης Ευστρατιάδης (Νοέμβριος 1815-26 Ιουνίου 1888) ήταν Έλληνας γενικός έφορος των αρχαιοτήτων του Κράτους τον 19ο αιώνα.
Ιωάννης Ζωγράφος

Ο Ιωάννης Ζωγράφος (1844 - 1927) ήταν Έλληνας πολιτικός, οικονομολόγος και καθηγητής πανεπιστημίου. Από αυτόν πήρε το όνομά του ο Δήμος Ζωγράφου στην Αθήνα.
Καραμάν

Το Καραμάν (τουρκ.: Karaman, προηγουμένη ονομασία: Λαρέντε, αρχαία ελληνική ονομασία: Λάρανδα) είναι πόλη στην κεντρική Τουρκία, βρίσκεται βόρεια της οροσειράς του Ταύρου και περίπου 100 χλμ. νότια του Ικονίου. Είναι η πρωτεύουσα της επαρχίας Καραμάν. Σύμφωνα με την απογραφή του 2000, ο πληθυσμός της επαρχίας αριθμεί στους 231.872 κατοίκους από τους οποίους 132.064 μένουν στην πόλη του Καραμάν. Η έκταση της πόλης καλύπτει μια επιφάνεια 3.686 τ.χλμ., ενώ η μέση τιμή του υψομέτρου είναι 1.039 μ.
Πέτρος Ηπίτης

Ο Πέτρος Ηπίτης (1795-1861) ήταν Έλληνας ιατροφιλόσοφος του 19ου αιώνα, επιφανής Φιλικός, Εθναπόστολος και προσωπικός γιατρός του Αλέξανδρου Υψηλάντη .
Sinclair Research

thumb|right|250px|Μερική άποψη του επίπεδου πληκτρολογίου και λογότυπο του ZX-81, δημοφιλέστατου οικιακού υπολογιστή της εποχής του
Η Sinclair Research Ltd ήταν μία από τις σημαντικότερες εταιρείες στην αγορά των προσωπικών/οικιακών υπολογιστών την δεκαετία του 1980. Ιδρύθηκε στο Κέμπριτζ (Αγγλία) το 1961 από τον Κλάιβ Σίνκλερ (Sir Clive Sinclair), με ειδίκευση σε ραδιόφωνα, συσκευές υψηλής πιστότητας (ΗiFi) και αριθμομηχανές. Το 1973 μετεξελίχθηκε σε εταιρεία παραγωγής ηλεκτρονικών και κατέληξε στα τέλη της δεκαετίας του '70 στην παραγωγή των θρυλικών πλέον οικιακών υπολογιστών όπως ο ZX Spectrum.
Το 1980 εισήγαγε στην αγορά την έννοια του οικιακού υπολογιστή με τον ZX80 που επωλείτο στην τιμή των 100 λιρών. Την επομένη χρονιά η βρετανική εταιρεία παρουσίασε τον ZX-81 και ένα χρόνο μετά 1982 τον Spectrum, που υπήρξε σημείο απογείωσης για την εταιρεία σε πωλήσεις, διάρκεια και αναγνώριση. Ο Spectrum διείσδυσε σε όλες τις αγορές του κόσμου (συμπεριλαμβανομένης και των ΗΠΑ όπου επωλείτο ως Timex). Στην Ελλάδα είχε τεράστια εμπορική επιτυχία, περισσότερο όμως θα μείνει στην ιστορία γιατί εξοικείωσε και γαλούχησε μια γενιά νέων ανθρώπων στην έννοια του ηλεκτρονικού υπολογιστή, του gaming και του προγραμματισμού. Ακολούθησαν ο Spectrum+ (με καλύτερο πληκτρολόγιο), ατυχείς όμως επιλογές όπως ο QL (ενδιαφέρων υπολογιστής) με ατυχείς σχεδιαστικές επιλογές όπως τα microdrives, το ηλεκτρικό όχημα C5 και η επίπεδη (CRT) φορητή τηλεόραση TV-80, εξάντλησαν τα διαθέσιμα κεφάλαια και την εμπιστοσύνη της αγοράς. 

Το 1985 η εταιρεία εξαγοράστηκε από την Amstrad, τα προϊόντα της όμως συνέχισαν να κυκλοφορούν με τον ίδιο λογότυπο, ο Sir Clive Sinclair συνέχισε τον μοναχικό δρόμο της έρευνας χωρίς όμως να μπορέσει από τότε να παρουσιάσει στην αγορά κάτι τόσο σημαντικό και καινοτόμο όπως ο Spectrum.
Έριχ φον Μάνσταϊν

Ο Έριχ φον Μάνσταϊν ("Erich von Manstein", 24 Νοεμβρίου 1887 - 10 Ιουνίου 1973) ήταν Γερμανός στρατάρχης κατά το Β' Παγκόσμιο Πόλεμο και ένας από τους σημαντικότερους ηγέτες της Βέρμαχτ. Θεωρήθηκε ένας από τους ευφυέστερους ηγέτες της εποχής σύμφωνα με τους συναδέλφους του.
Φίλιππος Ιωάννου

Ο Φίλιππος Ιωάννου (1796-1880) ήταν Έλληνας καθηγητής πανεπιστημίου και ευεργέτης του 19ου αιώνα. Το πλήρες όνομα του ήταν Φίλιππος Ιωάννου Πάντος.
Ιωάννης Θρεψιάδης

Ο Ιωάννης Θρεψιάδης ή Γιάννης Θρεψιάδης (Αθήνα, 1907 - 1962, Αθήνα), ήταν Έλληνας αρχαιολόγος του 20ού αιώνα.
Παναγιώτης Μαγδανής

Ο Παναγιώτης Μαγδανής (Λήμνος, 29 Νοεμβρίου 1990) είναι Έλληνας πρωταθλητής κωπηλασίας, μέλος της Εθνικής ομάδας. Ανήκει στο Ν.Ο. Λήμνου. Στις 25 Ιουλίου 2010 αναδείχθηκε παγκόσμιος πρωταθλητής κάτω των 23 ετών στο αγώνισμα διπλού σκιφ. Το 2012 ήταν 8ος στους Ολυμπιακούς αγώνες του Λονδίνου στο διπλό σκιφ και 2ος στο παγκόσμιο πρωτάθλημα στο τετραπλό σκιφ.
Ιωάννης Κοκκώνης

Ο Ιωάννης Κοκκώνης ήταν Έλληνας αρχαιολόγος του 19ου αιώνα και από τους πρώτους παιδαγωγούς στην Ελλάδα.
Υποψήφιος Μάγος

To Υποψήφιος Μάγος (αγγλικά: The Sorcerer's Apprentice) είναι αμερικάνικη ταινία φαντασίας του 2010, σε σκηνοθεσία Γιον Τέρτελταουμπ. Πρωταγωνιστεί ο Νίκολας Κέιτζ.
Μαρίνος Καλλιγάς

Ο Μαρίνος Καλλιγάς (1906 - 28 Μαρτίου 1985) ήταν Έλληνας βυζαντινολόγος.
Παναγής Καββαδίας

Ο Παναγής Καββαδίας (1850 - 20 Ιουλίου 1928) ήταν Έλληνας αρχαιολόγος και καθηγητής πανεπιστημίου του 19ου αιώνα.
Νικόλαος Κυπαρίσσης

Ο Νικόλαος Κυπαρίσσης (Αθήνα, 1879–1944, Αθήνα), ήταν Έλληνας αρχαιολόγος του 19ου αιώνα.
Νικόλαος Κωστής

Ο Νικόλαος Κωστής (1805-1861) ήταν Έλληνας ιατρός και καθηγητής πανεπιστημίου του 19ου αιώνα.
Βασίλειος Λεονάρδος

Ο Βασίλειος Λεονάρδος (1857-1930), ήταν Έλληνας αρχαιολόγος του 20ού αιώνα.
Ιωάννης Μηλιάδης

Ο Ιωάννης Μηλιάδης (1895-1975) ήταν Έλληνας αρχαιολόγος του 20ού αιώνα.
Ιανός Λάσκαρις

Ο Ιανός Λάσκαρις (Κωνσταντινούπολη 1445 - Ρώμη 1534), ήταν διπλωμάτης, πρεσβευτής και ένας από τους σημαντικότερους Βυζαντινούς λογίους της Αναγέννησης. Πρέσβης της Γαλλίας στη Βενετία, προστάτης των ελληνικών γραμμάτων και κληρονόμος της αποστολής του Βησσαριωνα του Τραπεζούντιου να κινήσει τους δυτικούς σε Σταυροφορία για ανακατάληψη της Κωνσταντινούπολης από τους Οθωμανούς.
Φαίδων Θεοφίλου

Ο Φαίδων Θεοφίλου (Μυτιλήνη, 1947 - Αθήνα, 2019), Έλληνας ποιητής και πεζογράφος.
Μπαρχάμ Σαλίχ

Ο Μπαρχάμ Σαλίχ (Barham Ahmad Salih, κουρδικά :به‌رهه‌م ئه‌حمه‌د ساڵح, αραβικά برهم أحمد صالح) είναι πολιτικός από το Ιρακινό Κουρδιστάν και Πρόεδρος του Ιράκ από τον Οκτώβριο του 2018.. Ήταν πρωθυπουργός στην αυτόνομη αυτή περιοχή από τις 28 Οκτωβρίου 2009 ως τις 5 Απριλίου 2012.
Μεσιέ 67

To Μεσιέ 67 (γνωστό και ως "M67" και "NGC 2682") είναι ένα γηραιό ανοικτό σμήνος σε απόσταση περίπου 2.700 ετών φωτός στον αστερισμό Καρκίνο. Είναι από τα γηραιότερα σμήνη του Γαλαξία με ηλικία περίπου τεσσάρων δισεκατομμυρίων ετών, άρα τα άστρα του Μ67 έχουν λίγο μικρότερη ηλικία από τον Ήλιο.

Ανακαλύφθηκε από τον Γιόχαν Γκότφριντ Κέλερ (Johann Gottfried Köhler) το 1779. Ο Σαρλ Μεσιέ το ανακάλυψε ανεξάρτητα ένα χρόνο αργότερα και το πρόσθεσε στον κατάλογό του.
Γεώργιος Μπακαλάκης

Ο Γεώργιος Μπακαλάκης (Χηλή Κωνσταντινούπολης, 1908 - 26 Απριλίου 1991, Θεσσαλονίκη), ήταν Έλληνας αρχαιολόγος και καθηγητής κλασικής αρχαιολογίας του Αριστοτελείου Πανεπιστημίου Θεσσαλονίκης (ΑΠΘ). Πρός τιμήν του υπάρχει μικρή πλατεία με το όνομά του και μαρμάρινη επιγραφή στην Νέα Χηλή του Δήμου Αλεξανδρούπολης